JohanHeinsen/ENO huggingface dataset:
Kiøbenhavns Postrytter, 1789-02-16
Følgende skal være Operationsplanen til det nye Feldttog: "Allerførst gaaer Touren til Bosnien, og fornemmelig imod Berbir eller Tyrkisk Gradiska, for ved denne Pladses Erobring at faae fri Skibsfart paa Saustrømmen og tillige en banet Vey til Banjaluka. Hr. von VukassowichsCorps, som skal høre til den Croatiske Armee, gaaer imidlertid til Albanien, og forlænger saaledes Operationslinien over 100 Miile. Det Sclavoniske Corps forholder sig blot defensiv fra Dubacz til Schabatz, for i det høyeste at giøre Fienden stedse opmærksom, indtil Banjalukas Skjæbne. er afgjort. Den Landonske Hovedarmee gaaer ved den Bechanier Dæmning over Saufloden, for indslutte Belgrad fra den Serviske Side, dog saaledes, at der blive 12000 Mand staaende ved Semlin og 8000 ved Panczowa, for at tilbagedrive de udfaldende tyrkiske Besætninger. Ved Upalanka bliver ligeledes posteret et lidet Corps, for at afskiære Belgraderne al Tilførsel af Levnetsmidler til Søes. Dog er det ey endnu afgjort, om Belgrad skal blot bloqueres eller formeligen beleyres. Bierget Allion og den Veteranske Huule blive stærkt forskandsede, for at kunne holde den tyrkiske Besætning i Nye-Orsowa i Tæmme. Hovedangrebet er besluttet imod Wallachiet, og skal foretages af det Coburgske Corps over Forsan paa den eene Side, af det Romanzowske over Falxin paa den anden, og af det Siebenburgenske Corps over denne Provindses Passer paa den tredie Side. Saasnart Wallachiet ved Bucharest's Erobring er undertvunget, rykker Romanzow langs med Donau imod Gallatz og Jsmail, da imidlertid det Kamenskønske og Soltikowske Corps beleyre Fæstningen Bender, og en Division af den Potemkinske Armee, understøttet af den Russiske Flaade, nærmer sig over Akierman til Mundingen af Donau. Hovedhensigten med denne Manoeuvre er at forhindre den store tyrkiske Armee at komme Belgrad til Hielp; eller og, ifald Storviziren skulde faae i Sinde at tage Veyen til Servien, at sætte over Donau, og bringe ham imellem en dobbelt Jld. – Saavidt, hedder det, gaaer Planen. Men Tid og Omstændigheder ville let kunne giøre Forandringer deri. Og høystønskeligt var det, om de mæglende Magter ved deres Jver kunde forekomme større Blodsudgydelse, end der allerede er skeet.
Kiøbenhavns Postrytter, 1789-02-16
Da den commanderende General i Siebenburgen, Baron von Fabris, er ved Døden afgaaet, saa har Keiseren overdraget Commandoen til Feldtmarechal-Lieutenanten, Prindsen af Hohenlohe Kirchberg. Fyrste Carl von Lichtenstein skal igien have øverste Commando i Bosnien, og Laudon over Hovedarmeen. Med Vognmændene skal giøres en Contract over 90000 Centner Skyds, Munition &c., 3 Gylden for hvert Centner til Bøhmen, men til Pless 4 Gylden for Centneret.
Kiøbenhavns Postrytter, 1789-02-16
Frankfurt ved Mayn, den 3 Februarii. Private Breve fra Wien melde om Vaabenstilstandens Forlængelse mellem Østerrige og Porten til 1ste Maji, med den Omstændighed, at Porten har gjort Tilbudet og Keyseren antaget det. Man længes derfor inderlig efter Bekræftelse derpaa, da man anseer denne Udsættelse som et godt Forbud for en almindelig Fred.
Kiøbenhavns Postrytter, 1789-02-16
Leipzig, den 4 Februarii. Man forsikkrer, og det offentligen, at den Preussiske Monark vil Selv giøre Campagnen med, ifald det kommer til Feldttog, og at Kronprindsen, den regierende Hertug af Brunswig, samt General von Møllendorf giøre Ham Selskab. – Fra Berlin skrives, at alle Subalterne Officerer allerede have faaet Penge til deres Hestes Anskaffelse. Stykknegte og Stykkeste ere ogsaa optegnede, men ey endnu udtage.
Kiøbenhavns Postrytter, 1789-02-16
Den Preussiske Fæstning Granden, der siden 1773 har kostet Millioner, hersker over hele Weichselstrømmen, og kan sætte hele Egnen deromkring under Vand.
Kiøbenhavns Postrytter, 1789-02-16
Fra det Hannoverske, den 7 Februarii. Efter de nyeste og tilforladelige Beretninger fra London, der gaae til den 30te Januarii, har Kongen, som fra den 24de til den 27de havde været meget uroelig, bedret sig meget i de 3 følgende Dage, og befandt sig, Himlen skee Tak, efter Omstændighederne temmelig vel. Man har gjort den Anmærkning, at Veyrliget har stor Jndflydelse paa Hs. Majestæt, og at Høystsamme befinder sig langt bedre i klart og tørt, end i mørkt og fugtigt Veyr. Følgende er at ansee som et Slags politisk Troesbekiendelse, som Ministeren, Hr. William Pitt, den 27de Januarii aflagde i det Brittiske Underhuus, da han opfordredes til at forsvare sig imod deels anonymiske og deels andre imod ham anbragte haarde Beskyldninger, som om han ikke i sit Forhold hidtil havde givet Prindsen, af Wallis den tilbørlige Respect: "Jmod Etiquetten kan jeg, sagde han, maaskee have forseet mig, thi jeg vil gierne tilstaae, at jeg ikke er saa gandske nøye bekiendt med den. Men, at jeg med Forsæt har tilsidesat den Agtelse, jeg skylder Hs. Kongelige Høyhed, det er umueligt. At respectere Prindsen er en Deel af den Pligt, jeg er min Souverain skyldig, thi naar jeg viser den mindste Ringeagtelse for hans Søn, saa er jeg ligesaalidet en god Undersaat, som naar jeg, af en blind og troeløs Tilbøyelighed for Prindsen, vilde opofre de Pligter, jeg skylder Souperainen. Jeg skylder enhver Green af den Kongelige Familie Ærefrygt; men min Pligt imod Fædrenelandet og dets Constitution er ligesaa stor. Og jeg troer endnu, at den Maade, hvorpaa jeg allerbedst kan vise min Ærbødighed for Kongen, er at haandhæve Landets Constitution og sande Vel, ligesom den bedste Maade, hvorpaa jeg beqvemmest kan tilkiendegive min Agtelse for Prindsen, er, efter min Meening, denne saameget mueligt at bidrage til det Folks Lyksalighed, han engang skal beherske.
Kiøbenhavns Postrytter, 1789-02-16
De 4 vigtigste Beskyldninger, som Oppositionspartier have gjort Ministeren, ere disse: 1) Da han lod sammenkalde det første geheime Raad for at examinere Liv=Lægerne, havde han ikke, som han burde, først confereret med Prindsen, som denne Sag dog maatte interessere saameget. - Herpaa svarede Pitt: "Dengang den første Exammen over Liv=Lægerne blev anstillet, kiendte de Kongelige Ministre intet Forhold, hvorefter Prindsen kunde befale "dem noget, eller hvorefter de vare pligtige at efterkomme hans Ordres. 2) Den Jndbydelse til den seenere Raadsforsamling, som han sendte Prindsen, var ikke af anden Beskaffenhed, end den, man sender ethvert andet Lem af det geheime Raad. – Svar: "Prindsens Jndbydelse var ikke almindelig, men udfærdiget af det geheime Raads Præsident." 3) Planen til Regentskabet havde han ikke forelagt Prindsen, førend den allerede var passeret Parlementet. Svar: "Han havde virkelig villet "forelægge Prindsen den, førend Parlementet; men Hr. "For havde nødet ham til at giøre det sidste først. 4) J Stedet for enten selv eller ved en anden respectabel Person at overlevere Prindsen Regentskabsplanen, havde han afsendt den med et ordinairt Bud. – Svar: "Prindsen havde skrivtlig forlangt Planen af ham, og han havde sendt Ham den, ikke med nogen Livreebetient (som man falskeligen havde udspredet, men med et "Staatsbud, som han ofte sendte til Kongen Selv; følgelig kunde ey heller der være viist nogen Ringeagtelse for Hs. Kongel. Høyhed."
Kiøbenhavns Postrytter, 1789-02-16
Kiøbenhavn, den 16 Februarii. Den 31te October 1788 er Justitsraad Marcus Westermann allernaadigst udnævnt til anden Administrator ved Lottoet her i Staden. Ligeledes er under samme Dato Correspondence-Chefen ved bemeldte Lotto, Cancellieraad Michael Næsted, tillige forundt Sæde og Stemme i General=Lotto-Administrationen.
Kiøbenhavns Postrytter, 1789-02-16
Meteorologiske Observationer. Therm. Barom.
Kiøbenhavns Postrytter, 1789-02-16
Vinden. Febr. 1 Varme. II Kulde. Uvis. ere II. 2 Varme. 27. II. O. Udi afvigte Uge, fra den 7de Februarii til den 14de dito, ere i denne Kongel. Residencestad copulerede 15 Par. Fødte Drenge 33. Piger 31. Tilsammen fødte 64. Døde Mænd 33. Qvinder 27. Drenge 11. Piger 17, af følgende Sygdomme: Alderdom 4. Apoplexie 1. Brystsyge 8 Feber 1. Forraadnelses=Feber 10. Galde=Feber 1. Gicht 2. Hidsig Feber 1. Hoste 1. Jndvortes Svaghed 1. Jnflammation 2. Kopper 5. Krampe 2. Kræft 1. Slag 12. Sprinkler 2. Svindsoet 2. Trødske 1. Tænder 3 Tærende Syge 13. Uangivne Svagheder 15. Tilsammen døde 88. Altsaa 24 flere døde end fødte.
Kiøbenhavns Postrytter, 1789-02-16
Den Kongelige Hof= og Stats Calender kan nu bekommes i det Kongelige Bogtrykkerie, uindbunden for 4 Mk. og med Omslag 4 Mk. 4 s., tillige kan og bekommes Forordningerne for Aaret 1788, for 1 Rdlr. 6 s.
Kiøbenhavns Postrytter, 1789-02-16
AVERTISSEMENTS. Onsdagen den 25de Februarii førstkommende, og følgende Dage, bliver endeel Kramvare, bestaaende af ostindiske Tøyer, Silketøier, og Baand, Kammerdug, diverse Lerreder, Florer, Klæde og Frakketøier med videre, ved offentlig Auction bortsolgt i Silke= og Klædekræmmer Mathias Withs Boes tilhørende Huus No. 102 paa store Kiøbmagergade. Catalogi ere at bekomme saa vel paa Auctionsstædet, som hos Høyesterets=Advocat Lange, boende paa Nørregade No. 244.
Kiøbenhavns Postrytter, 1789-02-16
Mandagen den 9de Martii førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Julii 1787 til den 12te Januarii 1788 ere satte, bestaaende af Guld og Sølv, silke, linnede og uldene Gang=Klæder og Tøi, samt Tin, Kobber og Messing med videre, tillige bekiendtgiøres, at Kiøberne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1789-02-20
benhavn No. Aar. ans Huus. Manu Post-Tidender. publa Fredagen, den 30 Februarii. heraf udgives ugentlig 2de Stykker, ved Par. Førstner.
Kiøbenhavns Postrytter, 1789-02-20
Ancona, den 21 December. Efter saa lang Tids Forløb har man da igien faaet Efterretning om Pachaen af Scutari. Han har ey endnu faaet Pardon af Porten, hvormeget han endog har smigret sig dermed, siden han fik myrdet de østerrigske Officerer. De Provindser, som forhen vare paa hans Partie, ere nu fiendtligsindede imod ham. J Croja ere hans hemmeligste Fortroelige myrdede, og han maa dagligen erfare, at han ikke kan slaae synderlig Liid til Montenegrinerne. Han er altsaa ganske uvis, hvilken Beslutning han egentlig skal tage. Hermannstadt, den 20 Januarii.
Kiøbenhavns Postrytter, 1789-02-20
Storviziren har nyeligen i Kuschtschuck havt en Samtale med den Wallachiske Fyrste Matrojeny, og strax derefter sendt 5000 Mand af sin Armee til Bucharest, men fortsat sin egen Reyse langs med Donau til Besarabien.
Kiøbenhavns Postrytter, 1789-02-20
Semlin, den 20 Januarii. Alle Foranstaltninger giøre, at man formoder en nye og tidlig Campagne. Oberstvagtmester von Klein opretter i Siebenburgen et Friecorps af lutter Adelsmænd, der skal bestaae af 3000 Mand, og inddeeles i Husarer og Fodfolk, J Bannatet er Capitain Pranowarzky ligeledes beskjæftiget med et Friecorpses Oprettelse, og der bliver ogsaa i denne Provinds oprettet en Division Frie=Husarer. For nogle Dage siden ankom fornemme Tyrker til Major Mahowag ved Panczowa, og bekræftede, at Vaabenstilstanden, skulde fra tyrkisk Side blive opsagt 10 Dage i Forveien, ifald man vilde bryde den, og at de ventede samme Forhold fra østerrigsk Side. Donaustrømmen var ved Pantzowa, hvor den er overmaade breed, saa stærkt tilfrossen, at man med Fragtvogne kunde kiøre derover.
Kiøbenhavns Postrytter, 1789-02-20
Fiume, den 23 Januarii. J alle Søestæderne har Hværvingen til Baron von Vukassowichs Corps god Fremgang. Den 20de hujus lod den Russiske Commissarius Hr. Joseph von Orlando afsynge Te Deum i Anledning af Orakows Erobring, under Kanonernes Affyring og Trompeters Lyd. – Den Russiske Flotille, som overvintrer i Triest, skal først i Februarii gaae i Søen igien.
Kiøbenhavns Postrytter, 1789-02-20
Rennes, den 28 Januarii. Alting er her i den største Skræk og Forvirring. Et under 25de hujus bekiendtgjort Arret fra Conseilet bekræfter Parlementets Arret, hvori alle Slags Forsamlinger forbydes Borgerstanden og ansees som oprørske Foranstaltninger. Vore Landsmænd blive ved at paastaae, at naar den tredie Stands Deputeerre ikke maatte tage Deel i Stændernes almindelige Forsamling, saa var denne Forsamling fra Geistlighedens og Adelens Side ey at ansee for andet end en Sammenrottelse imod Kongens Prærogatider og Folkets Rettigheder. Efter lang Ordvexling bleve Gemytterne ophidsede. Den Bestikkelse, hvorved man underhaanden havde søgt at bringe Pøbelen, paa sin Side, synes fornemmeligen at have opbragt Borgerstanden. Den 26de kom det til Mord og Blodsudgydelse. Adelen, som var i Begreb med at forlade Stændernes Forsamlingssal, befalede 80 Ryttere af Marechausseen at adsplitte adskillige Hobe af unge Borgere. Dette giorde de, men paa en noget plump Maade, da nogle Particuliers bleve bleffeerte. De øvrige, forbittrede over Rytternes og Adelens Opførsel, kaldte deres bevæbnede Colleger til Hielp. Det kom til Fægtning. Endeel Lakeyer og Portechaisedragere sloge sig til Adelens Partie. Borgerne gjorde Adelen tapper Modstand, og dræbte Greve de la Noue, Greve du Boishue og Ridder de la Bigotiere. Mange af deres Tilhængere maatte ligeledes blive paa Pladsen. Den 27de kom det atter til Haandmænge, men af Agtelse for Commandanten, Greven af Thiars, som viiste sig i Spidsen for 80 Mand af sin Garde, skiltes man ad. Greven gav derpaa Ordre, at Dragon-Regimenterne fra Fougeres og Vitre skulde ufortøvet komme herhid. Der blev strax afsendt Coureerer til Versailles, og man venter her hvert Øyeblik et stort Antal unge Borgere fra Nantes, Angers og andre Stæder i Bretagne. Vore Borgere have allerede bemægtiget sig Arsenalet; de synes ikke at være bange for de Dragoner, man vil stille imod dem. Efter al Anseende vil her igien i Aften blive Allarm, hvortil der i Eftermiddag giøres Anstalter. De fleeste give Adelen allene Skylden. Ridder de Guer er afgaaet med Adelens Rapport til Versailles, der naturligviis ikke stemmer med Jndberetningen fra Borgernes Side.
Kiøbenhavns Postrytter, 1789-02-20
London, den 3 Februarii. Den Deputation fra begge Parlementshuusene, som den 30te Januarii, Kl. 3 Eftermiddag, begav sig til Carletonhouse, for at overlevere Prindsen af Wallis begge Huuses Resolutioner i Henseende til Regentskabet, bestod af sex Personer, nemlig 2 Pairs: det geheime Raads Præsident og Seglbevareren, og 4 Lemmer af Underhuuset: Premierministeren, Master of the Rolls, Krigssecretairen og Lord Frederich Campbell. Prindsen modtog dem i sin Audiencesal, omgivet af sin hele Hofstaat, modtog Regentskabet, og gav paa Stædet følgende Svar: Mylord og Ædle! "Jeg takker Dem for Meddelelsen af begge Huusenes, fattede Resolutioner, og beder Dem, at forsikkre dem i mit Navn, at min Pligt imod Kongen, min Fader; min store Bekymring for Nationens Sikkerhed og Jnteresse, der vilde staaet stor Fare, dersom den Kongelige Authoritets Udøvelse var blevet endnu længer standset, og endelig min Agtelse for begge Huuses fælles Ønsker, har faaet Overvægten over enhver anden Tanke hos mig, og bestemt mig til at paatage mig den tilbudne høye og vigtige Forretning. Jeg føler de Besværligheder, der ville blive Følger af de besynderlige Omstændigheder ved denne Forretning, saaledes som den bliver mig overdraget, og det saameget mere som jeg, da intet saadant foregaaende Exempel er bekiendt, ikke kan grunde mit Haab om et ønskeligt Udfald paa nogen foregaaende Erfaring. Men naar jeg overveyer, at de for nærværende Tid nødvendig befundne Jndskrænkninger i den Kongelige Authoritets Udøvelse ere af begge Huusene kun for denne Gang besluttede, paa Grund af det pligtmæssige og med mine ivrigste Ønsker saa overeensstemmende Haab om, at Hs. Majestæts Svaghed ikke vil blive af lang Varighed; og da jeg tillige er forsikkret om, fra begge Huusene og fra Nationen at faae en saa nidkiær og fælles Understøttelse, som der udfordres til at overvinde de Besværligheder, der i dette Mellemrum ville være forbundne med det mig fortroede Arbeydes Udførelse, saa vil jeg nære hos mig det glade Haab, at mine oprigtige Bestræbelser for Kongens, Kronens og Folkets Jnteresses Haandhævelse ville naae det tilsigtede Maal.
Kiøbenhavns Postrytter, 1789-02-20
De 4 andre Deputerede fra begge Huusene, som paa samme Dag begave sig til Dronningen, for at overlevere hende Parlementets Resolutioner, hvorefter der overdrages Hs. Majestæt Opsynet med Kongens Person og over Hofstaaten, vare Greve Waldegrave, Lord Courtown, Oberstlieutenanterne Manners og Howard. Dronningen tog meget naadig imod, og besvarede dem saaledes: Mylords og Ædle "Den Ærefrygt og Taknemmelighed, jeg skylder min Kongelige Gemal, og den Agtelse, jeg bærer for en Nation, som jeg saa længe har levet iblandt, tillader mig ikke at afslaae de mig fra begge Parlementshuusene gjorte Tilbud de. Jeg takker for den foreslagne Bistand af et Raadscollegium, som jeg i min nærværende Forfatning trænger til, og som jeg vist haaber vil sætte mig i Stand til at opfylde enhver Pligt i dette Tilfælde, der baade interesserer mig saameget, og maa være af største Vigtighed for en saa stor, troe, og hengiven Nations Vel." Den 31te paastod det geheime Raads Præsident, at der nu nødvendigen maatte under det store Segl og i Kongens Navn udnævnes en Commission, der paa den sædvanlige Maade kunde aabne Parlementet. Dertil foreslog han Prindsen af Wallis, Hertugerne af York, Cumberland og Gloucester, Ærkebiskoppen af Canterbury, Storcanzleren, Geheimeraadspræsidenten, Seglbevareren, to Statssecretairer, Lord Chatham, og nogle andre Statsbetiente.
Kiøbenhavns Postrytter, 1789-02-20
Hs. Kongel. Høyhed, Hertugen af Pork, reyste sig derpaa, og erklærede saaledes: "Jeg har hørt mig nyelig nævne iblandt de foreslagne Commissarier. Min Meening om det hidtil Foregaaede har jeg tilforn yttret, og ey siden forandret den. Jeg vedbliver at paastaae, at de hidtil gjorte Skridt i Henseende til Regieringen ere Love og Constitutionsstridige. Jeg kan altsaa ikke tillade, at mit Navn bliver staaende iblandt bemeldte Commissarier; thi jeg maatte da synes at bifalde det, jeg forhen saa høytideligen har adlet. Det samme gielder om min fraværende Forvandte, Hertugen af Cumberland. Fra Prindsen af Wallis og Hertugen af Gloucester har jeg vel ikke nogen formelig Commission; men jeg kan desuagtet forsikkre Huuset, at de ere af samme Tanker, og at de begge heri ere enige med mig." Efter denne respectable Forklaring af Prindsens egen Mund bleve de 4 Kongelige Prindsers Navne udeladte af Listen over Commissarierne; men tillige udtrykkeligen anmærket, at saadant var skeet efter deres Forlangende. Man besluttede derpaa at beramme denne Commission til Parlementets formelige Aabning til i Dag.
Kiøbenhavns Postrytter, 1789-02-20
J Gaar vare begge Huusene i Conference over meerbemeldte Commission, da Ministeren med det samme foreslog den i Underhuuset, og beraabte sig herved paa det Tilfælde, at Lord Hardwike i Aaret 1754, da den høystsalige Konge engang var upasselig, har aabnet Parlementet. Efter mange Debatter og Personligheder (hvoriblandt Hr. Sheridan beskyldte Hr. Pitt, for ey at have viist Agtelse nok for Prindsen af Wallis og de tre andre Kongelige Prindser, deri, at han havde ladet deres Navne anføre paa Commissions-Listen, uden først at spørge dem derom) blev Ministerens Forslag endelig bevilget. Jnden faa Dage vil Regentskabet formodentlig være i complet Stand, og det nye Ministerium blive bekiendt. Det første, de nye Ministre ville foretage sig, for at tilvende sig Folkets Yndest, bliver uden Tvivl Shop taxens Afskaffelse og adskillige andre Reformer.
Kiøbenhavns Postrytter, 1789-02-20
Med Kongen har det igien i nogle Dage været saa vel beskaffen, at Dronningen i Løverdags kunde tage den ældste Kongel. Prindsesse med sig ved et Besøg, der varede i tre Qvarteer. Endog efter dette Besøg var Kongen imod Sædvane roelig og taalig. Baade i Søndags og i Gaar har Hs. Majestæt med sine medicinske Opvartere og to Pager spadseret mere end een Time i Slotshaugen, og har den friske Luft og Bevægelsen bekommet Ham meget vel. Da Regenten i Følge Jndskrænkningerne ikke kan udnævne nogen Pair, saa er følgende ægte Liste over Over huusets Lemmer saameget mærkværdigere, som den, saalænge Regentskabet varer, ikke kan forøges eller forandres, med mindre en Familie skulde reent uddøe Overhuuset bestaaer for nærværende Tid af 4 Kongel. Pairs, 22 Hertuger, 4 Marquis, 82 Grever, 15 Viscounts, 87 Baroner, 26 Biskopper og 16 Skotske Pairs; altsaa i alt 259. Af disse have der i Regentskabs=Anliggenderne 99 givet deres Stemme for, og 69 imod Ministerne. Der have saaledes 9 været neutrale. Drager man nu fra disse 91de 12 mindreaarige og 6 catholske Pairs, saa bliver der endda 73 tilovers, som hverken have givet deres Betænkning eller Stemme i Anledning af Regentskabet.
Kiøbenhavns Postrytter, 1789-02-20
Fra Jamaien meldes, at man der har gode Udsigter til en lykkelig Sukkerhøst.
Kiøbenhavns Postrytter, 1789-02-20
Wien, den 4 Februarii. Fra alle Kanter indløbe sørgelige Tidender om Oversvømmelser og den derved foraarsagede Ødelæggelse paa Broer, Møller og Skibe. Donaubroen ved Linz er gandske bortrepet. Fra Marburg og Pettau lige til Sclavonien ere alle Broer gjorte ubrugbare. Ved Semlin steeg Saufloden til en Favns Høyde, trængde igiennem Pallisaderingen ind i Staden, og oversvømmede alle Gader lige til den Belgrad ske Port. Fra Redouterne maatte alle Kanonerne bortføres, og alle Forposter og Piquetter trækkes ind. – Fra Baliesse meldes, at Broen ved Schabat, er anden Gang ødelagt, og at mange Skibe ere gaaet til Grunde.
Kiøbenhavns Postrytter, 1789-02-20
Den 26de f. M. afgik der en betydelig Pengetransport til Armeen i Ungarn, hvor der endnu for Februars Ud- Mineercorpset i gang skal holdes Specialmynstring. Pless har allerede Ordre at marchere til Ungarn.
Kiøbenhavns Postrytter, 1789-02-20
Bøhmen skal trækkes en Cordon af 80 Batailloner Jnfanterie som Cavalleriet veed man ey endnu noget vist).
Kiøbenhavns Postrytter, 1789-02-20
Efter Rygtet skulle adskillige Gouverneurer i de østerrigske Provindser ankomme her førend Keiseren bortreyser, for af Høystsamme Selv at faae mundtlige Forholdsordres.
Kiøbenhavns Postrytter, 1789-02-20
Leipzig, den 7 Februarii. Det hedder, at Paven har fundet for godt at udnævne en Charge d'Affaires ved det Berlinske Hof.
Kiøbenhavns Postrytter, 1789-02-20
Frankfurt ved Mayn, den 7 Februarii. J Cölln bliver man haardere og haardere imod Protestanterne, ja man skal endog, ved at betage dem deres forhen tilstaaede Friheder, søge at forjage dem af Stadens Grund.
Kiøbenhavns Postrytter, 1789-02-20
Kiøbenhavn, den 20 Februarii. Under Dato 13de Februarii er fra det Kongel. Rentekammer udgaaet en Placat, angaaende Forandring og nærmere Bestemmelse af adskillige Poster i Forordningen af 5te September 1787 om den sinmarkske Handels Frigivelse.
Kiøbenhavns Postrytter, 1789-02-20
J Tallotteriets 395de Trækning i Wandsbeck den 12te Februarii udkom følgende Numere:
Kiøbenhavns Postrytter, 1789-02-20
AVERTISSEMENTS. Onsdagen den 25de Februarii førstkommende, og følgende Dage, bliver endeel Kramvare, bestaaende af Nettelduger, Nansuks, Durias, Sirtser, Sirtskattuner, ostindiske Tørklæder, hvide Lerreds dito med Bort og trykke de dito, Bomulds Lerred, Gingang, Caradonier, Pinnas, Callevapper, Sitsak, Nanqvin, Kipper, chineiske Sattiner, Jllystringer, Pelang, Tafter, Chagrin, Armoisin, Silkefløsser, Silketørklæder, Silkebaand, Syesilke, Kammerduger, Griffenberger Lerred, Bielefeldts Lerred, Sleslerred, Franskierred, Møbellerred, Kammerdugs Forklæder, Klæder, Sartser, Floneller, Kam lot, Rasker, Trille, Vestetøyer, Frakketøy, Olmerdug, diverse Silkefryndser, Traadfryndser, Gardinqvaster, diverse Traad, Kninger, Baand, engelske og franske Florer, Bortflorer, Flors Forklæder og Tørklæder, Kruusflorer, Grosboter dito, Flors Marly, Blonder, broderede Manchetter og Hengler, Flors Blonder og Krandse, italienske Blomster, Roser, Perler, Florskygger, Cheniller, Struds fiedre, Bomulds- og Traadstrømper, Sirtses Bordter, Mands- og Fruentimmer=Handsker, Glandsbaand og blommede dito, diverse Spaan- og Straae=Fruentimmer=Hatte, diverse Vister, med videre, ved offentlig Auction bortsolgt i Silke= og Klædekræmmer Mathias Withs Boes tilhørende Huus No. 102 paa store Kiøbmagergade. Catalogi ere at bekomme saa vel paa Auctionsstædet, som hos Høyesterets=Advocat Lange, boende paa Nørregade No. 244.